-¿En qué cambió?  -Lantroxu orixinal tenía muncho que ver colo que se llamaben les mazcaraes dinviernu, englobaes nos aguilandos, que tán recuperando agora dalgunos pueblos de Cangas del Narcea, Allande, Ponga o Amieva. Y ehí sí apaecen tolos personaxes que teníen que tar: la vieya cardando llana que simboliza linviernu, losu que representa la  naturaleza... Toos teníen un porqué. Agora nes ciudaes el referente pa dir mazcaráu yel cine, los cómic o la televisión.  -¿Qué conmemoraba lantroxu?  -La muerte del tiempu escuru y el nacimientu de la lluz, el solsticiu dinviernu, que ye cuando entamaben les mazcaraes. La xente de les cases daba ofrendes a los mazcaraos en forma de frixuelos o convite pasegurar un bon añu. La Ilesia quixo prohibir les mazcaraes, porque les consideraba un ritu paganu y heréticu y porque yera  una celebración de la fertilidá y había xente que diba revestío con pelleyos o pirules de madera. Dalgunos destos ritos tienen raigaños del sieglu IV.  -¿Un Halloween asturianu?  -Cuasi. Hai cites bibliográfiques que dexen constancia de que nel sieglu XVI se pedía peles cases na festividá de los difuntos.  Mitos y tópicos  -La mitoloxía asturiana ye rica y viaxera. Estúdiase mesmamente na Universidá de Budapest.  -Y una moza polaca fizo una tesis  doctoral sobre la mitoloxía asturiana y al caer perequí preguntóme pol asuntu. Nos últimos años espardióse enforma y tamos nun procesu de recuperación, con tolos pros y los contras, porque munches veces acaba descafeinándose y cayendo nos tópicos de que la xana ye guapa y el trasgu simpáticu, cuando en realidá a la xente de lAsturies tradicional estos personaxes-yos daben llercia. De toes formes, la mitoloxía asturiana tien un tresfondu común européu mui grande y pues atopar personaxes paralelos nIrlanda,  Bretaña o Polonia. Porque los mitos nun son un inventu lliterariu dun paisanu, sinon que los crea una sociedá entera y son un continuum históricu.  -¿Cuáles son los últimos descubrimientos na mitoloxía asturiana?  -Pues la emigración de la mocedá, sigún aquelles declaraciones dAreces, que la considera una lleenda urbana. Aparte dello, nos últimos años atopé coses novedoses, como histories del home-llobu, de les quhai constancia dende Ibias a Cabrales. Tamién les del personaxe  del Grumante, un superhome, un cíclope que comía xente.  -¿El cambiu climáticu ye responsabilidá del Nuberu o de personaxes como George Bush?  -Pamidea que ye Bush el responsable. El Nuberu equí nun tien nada que facer, nun ye políticamente correctu y de xuro que yá lu mandaron a Guantánamo.  fralvarez@elcomerciodigital.com